R2 m se perlemoen gevind | Maroela Media
R2 m se perlemoen gevind
28 Julie 2018
Perlemoen waarop beslag gelê is. Foto: Verskaf
Drie verdagtes sal na verwagting Maandag in 'n Kaapstadse landdroshof verskyn nadat byna R2 miljoen se perlemoen in hul besit gevind is.
Sers. Noloyiso Rwexana, polisiewoordvoerder van die Wes-Kaap, het gesê die mans, onderskeidelik 24, 28 en 39 jaar oud, is Donderdagaand laat in Plumstead in hegtenis geneem.
"Beamptes van die polisie se taktiese reaksie- eenheid en 'n plaaslike veiligheidsmaatskappy, Combat Force Security, het op inligting gereageer en omstreeks 22:00 'n klopjag by 'n perseel in dié voorstad uitgevoer," het Rwexana gesê.
"Die perseel is deursoek en altesaam 19 097 stukke perlemoen is gevind en op beslag gelê. Die polisie het ook beslag gelê op toerusting om die perlemoen mee te verwerk."
Die verdagtes is op die toneel in hegtenis geneem. Hulle moet binnekort in die Wynberg-landdroshof verskyn.
Die Dieprivier-polisie het die gemeenskap en Combat Force Security bedank vir hul samewerking.
Man in hof ná jagtog op wildsplaas
Jong man vas ná hy gesin glo skiet
Dit slaan my dronk dat miljoene perlemoen eers gevind word as dit klaar verwerk is. Hoekom kan die stropers wat openlik die goed uithaal, nie op heterdaad betrap word nie? Hoekom moet dit eers verwerk word? Is dit sodat die mense wat dit moet oppas dit makliker verkoop kan kry???
Ek verstaan ook nie hoekom die regering hierdie bedryf nie kan hokslaan nie. Weereens bewys van hulle totale onvermoee om enigiets reg te doen
Net my opinie
Ek weet nie eers hoe die goed proe nie :'(
Dit verbaas my dat daar nooit (selfs nie eens in die "ou dae") verpligte doodstraf was vir goed soos perlemoenstroping nie.
Weereens n bewys dat wette net die wetsgehoorsame burger benadeel. Die van ons wat al die jare ons kwota soos per ons lisensie uitgehaal het mag nou niks meer uithaal nie, maar dit stop nie die stropers nie.